11 dood in twee gru-ongelukke | Maroela Media
11 dood in twee gru-ongelukke
Elf mense, insluitend ses jong vroue, het die naweek in gru-ongelukke in KwaZulu-Natal omgekom.
Die ses jong vroue is Saterdagaand dood nadat die bestuurder van 'n minibustaxi glo beheer oor die voertuig verloor het en dit aan die brand geslaan het. Die ongeluk het in Pomeroy in die omgewing van Greytown plaasgevind.
Volgens die KwaZulu-Natalse departement van kuns en kultuur het die minibustaxi jong vroue vervoer wat aan 'n geleentheid deelgeneem het in aanloop tot die jaarlikse rietdans wat deur koning Goodwill Zwelithini aangebied word.
Hlengiwe Mvimbela, LUR vir kuns en kultuur in die provinsie, het gesê van die oorledenes het onherkenbaar verkool. Die nege beseerdes is na nabygeleë hospitale vervoer vir verdere mediese sorg. Sewe van die beseerdes het ernstige brandwonde opgedoen.
"Beamptes van die departement was op die ongelukstoneel en werk saam met die polisie om die slagoffers te probeer identifiseer en hul families van hul afsterwe in kennis te stel."
Intussen is vyf mense Sondagoggend dood nadat 'n minibustaxi in Folweni in 'n botsing met 'n ander voertuig betrokke was. Minstens 17 mense is beseer en na hospitale geneem vir verdere behandeling.
Die presiese omstandighede van die ongelukke word ondersoek.
Peuter by hospitaal afgelaai: Man vas vir moord
Groen lig gegee vir kragtarief in Tshwane-metro
As ek dit nie mis het nie, was daar 21 jong meisies in daardie taxi. G'n wonder die bestuurder het beheer verloor nie. Wanneer gaan hulle leer?
Minibus taxi en nog n minibus taxi… Dit raak nou al heel voorspelbaar! Pad behoort mos aan hulle.
Antoinette. Dit sal nooit regkom nie. Ek is amper seker daar is nie n wet wat se die taxis moet vas gevat word nie. Gister n voorval gesien hoe taxi oor n rooi robot ry met verkeers manne aan die oorkant van die straat. Nou verstaan jy hoekom hulle dit doen BELAGLIK
Behalwe dat taxi's weer betrokke is. Vrydag was vrouedag in SA en dan het hy nog iets soos n rietdans waar jong vroue halfnaak voor hulle meester moet dans. Vroue gaan nooit bemagtig word as die tipe van kulturele seremonie voortgaan.